Document ID: /roh_data/filtered/fineweb-2-filterrobots_roh.jsonl.gz/529

Il Museum Sursilvan Cuort Ligia Grischa organisescha in'exposiziun speziala per Aluis Carigiet. Questas ovras han vischins da Trun e conturn mess a disposiziun. Ins po vesair originals, maletgs dals cudeschs d'uffants, ubain era cartas da Bumaun cun texts da l'artist.
Aluis Carigiet è naschi 1902 e mort 1985. Schebain Giusep Decurtins che ha organisà l'exposiziun, sco er il president communal da Trun, Dumeni Tomaschett han enconuschì el. Giusep Decurtins di che surtut ils Giapunais vegnan a guardar las ovras dal pictur-artist. Dumeni Tomaschett di ch'el saja era enconuschent cun sias ovras ch'orneschan plirs bajetgs a Trun. Carigiet haja era purtà bler a la vischnanca, tranter auter sco bun padrin per las uniuns.
L'exposiziun cun ovras da Carigiet è averta fin ils 30 da matg 2015.